CELEX: 32022D0252
Language: sl
Date: 2022-02-21 00:00:00
Title: Izvedbeni sklep Komisije (EU) 2022/252 z dne 21. februarja 2022 o spremembi Izvedbenega sklepa (EU) 2020/1167, da se določijo zahteve za preizkušanje, ki se uporabljajo za 48-voltni učinkoviti motor-generator, vgrajen v ohišje menjalnika in kombiniran z 48/12-voltnim pretvornikom DC/DC (Besedilo velja za EGP)

22.2.2022   
               
               
                  SL
               
               
                  Uradni list Evropske unije
               
               
                  L 41/33
               
            
         IZVEDBENI SKLEP KOMISIJE (EU) 2022/252
         z dne 21. februarja 2022
         o spremembi Izvedbenega sklepa (EU) 2020/1167, da se določijo zahteve za preizkušanje, ki se uporabljajo za 48-voltni učinkoviti motor-generator, vgrajen v ohišje menjalnika in kombiniran z 48/12-voltnim pretvornikom DC/DC
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2019/631 Evropskega parlamenta in Sveta z dne 17. aprila 2019 o določitvi standardov emisijskih vrednosti CO2 za nove osebne avtomobile in nova lahka gospodarska vozila ter razveljavitvi uredb (ES) št. 443/2009 in (EU) št. 510/2011 (1) ter zlasti člena 11(4) Uredbe,
         ob upoštevanju naslednjega:
         
                     (1)
                  
                  
                     Dobavitelj ZF Friedrichshafen AG (v nadaljnjem besedilu: vložnik) je 24. maja 2021 vložil vlogo za odobritev tehnologije, ki se uporablja v 48-voltnem učinkovitem motor-generatorju z 48/12-voltnim pretvornikom DC/DC za uporabo v nekaterih hibridnih električnih osebnih avtomobilih in lahkih gospodarskih vozilih brez zunanjega polnjenja (NOVC-HEV), kot inovativne tehnologije.
                  
               
                     (2)
                  
                  
                     Tehnologija, ki se uporablja v 48-voltnih učinkovitih motor-generatorjih z 48/12-voltnim pretvornikom DC/DC za uporabo v istem tipu NOVC-HEV, kot ga je navedel vložnik, je bila z Izvedbenim sklepom Komisije (EU) 2020/1167 (2) odobrena kot inovativna tehnologija v skladu z Uredbo (EU) 2019/631.
                  
               
                     (3)
                  
                  
                     Tehnologija, ki jo je vložnik navedel v svoji vlogi, je motor-generator, ki je neposredno povezan z vhodno gredjo menjalnika, tj. integrirani zaganjalnik-generator, ki omogoča zmanjšanje mehanskih izgub, ki nastanejo med virom pogona in generatorjem. Deluje samo v razponu vrtilne frekvence motorja z notranjim zgorevanjem.
                  
               
                     (4)
                  
                  
                     Ugotovljeno je bilo, da tehnologija, ki jo je navedel vložnik, zagotavlja visoko raven učinkovitosti in bi jo bilo treba šteti za tehnologijo, ki zagotavlja enako funkcionalnost, kot je bila odobrena z Izvedbenim sklepom (EU) 2020/1167. Zato bi jo bilo treba obravnavati kot inovativno tehnologijo, za katero se lahko uporablja koda ekološke inovacije 32.
                  
               
                     (5)
                  
                  
                     Uporablja se metodologija preizkušanja iz Izvedbenega sklepa (EU) 2020/1167, razen za vrtilne frekvence in frekvence obratovalnih točk, ki se uporabljajo za merjenje učinkovitosti motor-generatorja, ki jih je treba prilagoditi glede na posebne tehnične značilnosti tehnologije, ki jih je navedel vložnik.
                  
               
                     (6)
                  
                  
                     Metodologijo preizkušanja iz Priloge k Izvedbenemu sklepu (EU) 2020/1167 bi bilo zato treba ustrezno spremeniti –
                  
               SPREJELA NASLEDNJI SKLEP:
         
            Člen 1
            Priloga k Izvedbenemu sklepu (EU) 2020/1167 se spremeni v skladu s Prilogo k temu sklepu.
         
         
            Člen 2
            Ta sklep začne veljati dvajseti dan po objavi v Uradnem listu Evropske unije.
         
         
            V Bruslju, 21. februarja 2022
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 111, 25.4.2019, str. 13.
         
            (2)  Izvedbeni sklep Komisije (EU) 2020/1167 z dne 6. avgusta 2020 o odobritvi tehnologije, ki se uporablja v 48-voltnem učinkovitem motornem generatorju z 48/12-voltnim pretvornikom DC/DC za uporabo v osebnih avtomobilih in lahkih gospodarskih vozilih s konvencionalnim motorjem z notranjim zgorevanjem ter nekaterih hibridnih električnih osebnih avtomobilih in lahkih gospodarskih vozilih, kot inovativne tehnologije v skladu z Uredbo (EU) 2019/631 Evropskega parlamenta in Sveta (UL L 258, 7.8.2020, str. 15).
      
      
         
            PRILOGA
            Priloga k Izvedbenemu sklepu (EU) 2020/1167 se spremeni:
            
                        (1)
                     
                     
                        točka 2.1 se spremeni:
                        
                                    (a)
                                 
                                 
                                    drugi in tretji odstavek se nadomestita z naslednjim:
                                    „Proizvajalec homologacijskemu organu predloži dokazila, da so razponi vrtilne frekvence 48-voltnega motorja generatorja enaki ali enakovredni tistim iz preglednice 1 ali 1a.
                                    Izkoristek 48-voltnega motorja generatorja se določi na podlagi meritev v vsaki obratovalni točki, navedeni v preglednici 1 ali 1a.“;
                                 
                              
                                    (b)
                                 
                                 
                                    vstavi se naslednji peti pododstavek:
                                    „Če je motor generator vgrajen v osebne avtomobile ali lahka gospodarska vozila, ki izpolnjujejo zahteve iz člena 1(a)(ii), in je neposredno povezan z izhodno gredjo menjalnika, tj. kot integrirani zaganjalnik generator, se vrtilne frekvence in frekvence obratovalnih točk določijo v skladu s preglednico 1a.“;
                                 
                              
                                    (c)
                                 
                                 
                                    za preglednico 1 se vstavi naslednja preglednica 1a:
                                    
                                       „Preglednica 1a
                                    
                                    
                                       Obratovalne točke
                                    
                                    
                                                Obratovalna točka
                                                i
                                             
                                             
                                                Ustalitveni čas
                                                [s]
                                             
                                             
                                                Vrtilna frekvenca
                                                ni [min-1]
                                             
                                             
                                                Frekvenca obratovalnih točk
                                                hi
                                                
                                             
                                          
                                                1 
                                             
                                             
                                                1 200 
                                             
                                             
                                                950 
                                             
                                             
                                                0,30 
                                             
                                          
                                                2 
                                             
                                             
                                                1 200 
                                             
                                             
                                                1 250 
                                             
                                             
                                                0,50 
                                             
                                          
                                                3 
                                             
                                             
                                                600 
                                             
                                             
                                                1 550 
                                             
                                             
                                                0,16 
                                             
                                          
                                                4 
                                             
                                             
                                                300 
                                             
                                             
                                                1 850 
                                             
                                             
                                                0,04 “